**«Нұр Отан» партиясының Қазақстан Республикасы Парламенті Мәжілісіндегі Фракциясы жанындағы «Көлік логистика инфрақұрылымын дамыту» Комиссиясы 2018 жыл көлемінде атқарылған жұмысын қорытындылап, 2019 жылға арналған жоспарды анықтады**

**2018 жылғы 12 желтоқсанда** «Нұр Отан» партиясының Қазақстан Республикасы Парламенті Мәжілісіндегі Фракциясы жанындағы «Көлік логистика инфрақұрылымын дамыту» бағыты бойынша Комиссия отырысы өтті. Комиссияға төрағалық еткен Комиссия төрағасы, ҚР Парламент Мәжілісінің Экология және табиғатты пайдалану комитетінің төрағасы Г.А.Щегельский.

*Күн тәртібінде «Нұрлы жол» инфрақұрылымды дамытудың 2015-2019 жылдарға арналған мемлекеттік бағдарламасы аясындағы жобалардың жүзеге асырылуы. 2018 жылда атқарылған Комиссия жұмысы туралы. 2019 жылға арналған Жұмыс жоспарды бекіту».*

Комиссия отырысына Парламент Мәжілісінің депутаттары – парламенттік Фракция мүшелері, ҚР Инвестициялар және даму, Энергетика министрлігінің, «ҚазАвтоЖол» ҰҚ» АҚ өкілдері қатысты.

ҚР Инвестициялар және даму министрлігінің Автомобиль жолдары комитеті төрағасының орынбасары А.А.Беков, «ҚазАвтоЖол» ҰҚ» АҚ-ның Басқарма төрағасының орынбасары Б.Д.Желдікбаев, ҚР Энергетика министрлігінің Экологиялық реттеу және бақылау комитеті төрағасының орынбасары З.С.Жолдасов мемлекеттік бағдарламаның жүзеге асырылуы жөнінде баяндама жасады.

Мәжіліс депутаттары – Комиссия мүшелері автомобиль жолдары бойынша жобалардың жүзеге асырудың белгіленген мерзімдеріне қайта-қайта түзетулер енгізу және олардың мерзімдерін бұзуға, салынған автомобиль жолдарының сапасына, жол көлемінде сервисті ұйымдастыруға, карьерлерді пайдалану жарамдылығына қатысты мәселелерді көтерді.

Комиссияның жұмысы барысында 2018 жылдағы жұмыс қорытындыланып, 2019 жылға арналған Жұмыс жоспары бекітілді. Жоспардың негізгі бөлігі 2018 жылғы 5 қазандағы Мемлекет басшысының Қазақстан халқына «Қазақстандықтардың әл-ауқатының өсуі: табыс пен тұрмыс сапасын арттыру» атты Жолдауын жүзеге асыру жөніндегі Жалпыұлттық іс-шаралар жоспарын орындауға бағытталған. Комиссия мүшелері ҚР Инвестициялар және даму министрлігінің 2020 – 2025 жылдарға арналған «Нұрлы жол» ИДМБ-ның жобасын әзірлеу бойынша Жұмыс тобының құрамына депутат – парламенттік Фракция мүшесі С.Ж.Сәпиевтің кандидатурасын енгізуге бірауыздан шешім қабылдады.

Комиссия отырысының қорытындысы бойынша уәкілетті органдарға тиісті ұсынымдар қабылданды.